《光孝寺重修宝公殿成》
明代·梁柱臣

宝殿秋高绀殿成，忽传三秀向秋荣。璚枝乍捧慈云出，玉朵遥分慧日明。

色借菩提光烨烨，瑞开仙掌露盈盈。怪来龙象经行处，紫气氤氲拂院清。

作者简介：梁柱臣，字彦国，一字衡南。顺德人。明世宗嘉靖二十五年（一五四六）举人。官马龙州知州、刑部员外郎。清温汝能《粤东诗海》卷二六，清梁九图、吴永南《岭表诗传》卷三有传。